Säntisschanze

Säntisschanze var en hoppbakke i landsbyen Unterwasser i Sveits. Den lå i Bernetstein på østsiden av Unterwasser, og hadde til sist K-punkt 65 meter. Bakken var eid av Skiclub Unterwasser (nå en del av Schnee Sport Churfirsten Toggenburg) og ble brukt under den sveitsiske hoppuka. Säntisschanze har navn etter fjellet Säntis (2502 moh.), som ligger nord for Unterwasser.

Den første hoppbakken på stedet ble bygd i 1920, i 1929 ble Säntisschanze bygd, med størrelse K56. Birger Ruud (Norge) nådde den lengden og satte bakkerekord i et internasjonalt renn i 1936. Den sveitsiske hoppuka startet opp i 1951, og ble arrangert annethvert år med renn i Unterwasser, St. Moritz, Arosa og Le Locle. Nytt tårn (ovarenn) ble bygd i 1953, og i 1962 ble bakken videre modernisert og nytt dommertårn ble bygd. Etter rennet i 1969, der Bjørn Wirkola (Norge) satte bakkerekord med 67 meter foran 10 000 tilskuere, valgte Untervasser å trekke seg fra den sveitsiske hoppuka. Engelberg erstattet Untervasser i hoppuka fra 1971. Tårnet og hoppet i bakken ble revet i 1988.

Storhopperen Simon Ammann kommer fra Unterwasser.

Viktige renn
Den sveitsiske hoppuka
 Dato Vinner Andre Tredje 29. januar 1951  Hans Bjørnstad  Petter Hugsted  Tormod Knutsen 8. februar 1953  Pentti Heino  Torbjørn Falkanger  Otto Austad 30. januar 1955  Ossi Laaksonen  Arnfinn Bergmann  Asbjørn Osnes 20. januar 1957  Walter Habersatter  Władysław Tajner  Erik Styf 25. januar 1959  Kalevi Kärkinen  Arnfinn Bergmann  Andreas Däscher 22. januar 1961  Eino Kirjonen  Marjan Pečar  Antero Immonen Nilo Zandanel 27. januar 1963  Eino Kirjonen  Willi Egger  Antoni Łaciak 24. januar 1965  Giacomo Aimoni  Pauli Ukkonen  Kjell Sjöberg 29. januar 1967  Jan Kawulok  Juhani Ruotsalainen  Mikko Joki-Anttila 26. januar 1969  Bjørn Wirkola  Jiří Raška  Takashi Fujisawa

Kilder
100 Jahre Skiclub Unterwasser (31. oktober 2009)
Skisprungschanzen-Archiv: Unterwasser (besøkt 26. mars 2013)
Sterne-Zytig: Skispringen, Skifahren, Tourismus und vieles mehr  (s. 6, høst 2010)
Beat Christen: 40 Jahre Titlis-Schanze (27. oktober 2011)
Adam Kwieciński: Hoppresultater (besøkt 7. mars 2016)

Kategori:Hoppbakker i Sveits
Kategori:Byggverk fullført i 1929
Kategori:Sport i Sveits i 1929
Kategori:Byggverk revet i 1988
Kategori:Tidligere byggverk i Sveits
Kategori:Sport i Sveits i 1988